stanford-oval/wikipedia huggingface dataset:
ธีรเทพ วิโนทัย
การเล่นฟุตบอล > เลียร์เซอ

ในปี พ.ศ. 2551 ได้เซ็นสัญญาร่วมทีมเลียร์เซอ จากลีกดิวิชัน 2 ของประเทศเบลเยี่ยมแบบไม่มีค่าตัว เป็นเวลา 1 ปีครึ่ง เป็นนักเตะไทยคนที่ 2 ที่ได้เล่นในลีกเบลเยี่ยมต่อจากเอกชัย โพนทองถิ่น ที่เคยเล่นกับทีมลียง ซันจี ลุด ทีมระดับดิวิชัน 3 ระหว่างปี พ.ศ. 2535–2537
ในปี พ.ศ. 2552 หลังย้ายมาเล่นในลีกเบลเยี่ยมยิงประตูแรกและประตูเดียวให้ทีมได้ในเกมส์ลีกโดยเปิดบ้านเอาชนะ โอลิมปิก ชาร์เลอรัว 3–1 เมื่อวันที่ 26 เมษายน 2552 และวันที่ 21 กรกฎาคม 2552 ตัดสินใจย้ายกลับประเทศไทยมาร่วมทีมสโมสรฟุตบอลเมืองทองฯ ยูไนเต็ด ก่อนปิดตลาดซื้อ-ขาย นักเตะเพียง 5 นาที หลังจากที่เขามีโอกาสได้ลงตัวจริงให้ เคลีร์เซ น้อยมาก โดยเป็นสัญญายืมตัว 1 ปีในราคา 2 ล้านบาทเศษ
การเล่นฟุตบอล > เมืองทองฯ ยูไนเต็ด

ในปี พ.ศ. 2552 ลีซอยิงประตูแรกในการลงสนามนัดแรกให้ทีมได้ในเกมส์ไทยพรีเมียร์ลีกโดยเปิดบ้านเอาชนะทีมสโมสรฟุตบอลทีโอที 3-0 เมื่อวันที่ 9 สิงหาคม 2552 โดยเขาเป็นคนยิงประตูให้ทีมขึ้นนำ 2-0 และยิงในลีกได้ 2 ประตูหลังจบฤดูกาล 2552
ในปี พ.ศ. 2553 ลีซอลงสนามและยิงประตูให้กับทีมได้ในเกมส์ไทยพรีเมียร์ลีก 2 ประตู, ไทยเอฟเอคัพ 2 ประตู, และเอเอฟซีคัพ 2 ประตู แต่ในเลกสองลีซอตัดสินใจย้ายกลับมาร่วมทีมสโมสรฟุตบอลบีอีซี เทโรศาสน หลังจากที่เขามีโอกาสได้ลงตัวจริงให้ทีมเมืองทองฯ ยูไนเต็ดน้อยมาก โดยนัดสุดท้ายที่ลงเล่นให้ทีมสโมสรฟุตบอลเมืองทองฯ ยูไนเต็ด เขาเป็นตัวสำรองและลงสนามใน 10 นาทีสุดท้าย และยิงประตูชัยให้ทีมในนาทีที่ 85 ทำให้เอาชนะทีมสโมสรฟุตบอลการท่าเรือไทย 1-0
การเล่นฟุตบอล > บีอีซี เทโรศาสน (2)

ในปี พ.ศ. 2553 กลับมาเล่นให้ทีมสโมสรฟุตบอลบีอีซี เทโรศาสนอีกครั้ง และยิงในลีกได้ 5 ประตูหลังจบฤดูกาล 2553 (สโมสรฟุตบอลเมืองทองฯ ยูไนเต็ด 2 ประตู, สโมสรฟุตบอลบีอีซี เทโรศาสน 3 ประตู)
ในปี พ.ศ. 2554 ได้รับเลือกให้เป็นกัปตันทีมสโมสรฟุตบอลบีอีซี เทโรศาสน ในตอนแรกพาทีมที่ตกไปอันดับที่ 9 ในฤดูกาลที่แล้ว กลับมาทำผลงานได้ดีในฤดูกาลนี้ โดยขึ้นไปสูงสุดอันดับที่ 2 ของตาราง ยิงในลีกไปถึง 3 ประตู แต่ต้องมาประสบปัญหาบาดเจ็บกระดูกหน้าแข้งซ้ายร้าวจนต้องหยุดพักไปหลายนัดในฤดูกาลนี้ และยิงในลีกได้ 6 ประตูหลังจบฤดูกาล 2554
แฟนๆสโมสรฟุตบอลบีอีซี เทโรศาสน เรียกเขาว่า เจ้าชายมังกรไฟ
การเล่นฟุตบอล > บางกอกกล๊าส

ในวันที่ 1 กุมภาพันธ์ พ.ศ. 2555 ลีซอได้เข้าเซ็นสัญญาเป็นนักฟุตบอลให้กับสโมสรฟุตบอลบางกอกกล๊าส เขาทำประตูแรกของเขากับสโมสรบางกองกล๊าสได้เมื่อวันที่ 18 มีนาคม พ.ศ. 2555 ในนัดที่บางกอกกล๊าสพบกับสโมสรฟุตบอลวัวชน ยูไนเต็ด ในการแข่งขันไทยพรีเมียร์ลีก ซึ่งบางกอกกล๊าสเอาชนะไปได้ 2-0 ที่สนามลีโอสเตเดียม และในนัดสุดท้ายของฤดูกาล 2555 ลีซอสามารถทำประตูได้ในนัดที่บางกองกล๊าสบุกไปชนะ สโมสรฟุตบอลวัวชน ยูไนเต็ด ด้วยสกอร์ 1-5
ในปี พ.ศ. 2556 ลีซอได้รับเลือกให้เป็นกัปตันทีมสโมสรฟุตบอลบางกอกกล๊าส
การเล่นฟุตบอล > เกษียณ

ธีรเทพประกาศเกษียณจากฟุตบอลอย่างเป็นทางการในวันที่ 28 พฤศจิกายน พ.ศ. 2565 หลังนำทีมโปลิศ เทโรเอาชนะนครราชสีมาด้วยการได้ประตูจุดโทษ เขาหยุดเล่นฟุตบอลอาชีพด้วยประตูทั้งหมด 96 ประตูในไทยลีก
ผลงานกับสโมสร

ฤดูกาล 2549 ยิง 5 ประตู (สโมสรฟุตบอลบีอีซี เทโรศาสน ได้อันดับ 3 ในลีก)
ฤดูกาล 2550 ยิง 5 ประตู (สโมสรฟุตบอลบีอีซี เทโรศาสน ได้อันดับ 3 ในลีก)
ฤดูกาล 2551 ยิง 12 ประตู (สโมสรฟุตบอลบีอีซี เทโรศาสน ได้อันดับ 3 ในลีก)
ฤดูกาล 2552 ยิง 2 ประตู (สโมสรฟุตบอลเมืองทองฯ ยูไนเต็ด ได้อันดับ 1 ในลีก)
ฤดูกาล 2553 ยิง 5 ประตู (สโมสรฟุตบอลบีอีซี เทโรศาสน ได้อันดับ 9 ในลีก)
ฤดูกาล 2554 ยิง 6 ประตู (สโมสรฟุตบอลบีอีซี เทโรศาสน ได้อันดับ 8 ในลีก)
ฤดูกาล 2555 ยิง 8 ประตู (สโมสรฟุตบอลบางกอกกล๊าส ได้อันดับ 8 ในลีก)
ทำประตูในนามทีมชาติ

| # | วันที่ | สถานที่ | พบ | ประตู | ผล | รายการ |
| --- | --- | --- | --- | --- | --- | --- |
| 1. | 24 กุมภาพันธ์ พ.ศ. 2548 | พังงา ไทย |  ลัตเวีย | 1-1 | เสมอ 1-1 | คิงส์คัพ 2005 ครั้งที่ 36 |
| 2. | 26 มีนาคม พ.ศ. 2549 | ชลบุรี ไทย |  ฟิลิปปินส์ | 2-0 | ชนะ 5-0 | อุ่นเครื่อง |
| 3. | 26 มีนาคม พ.ศ. 2549 | ชลบุรี ไทย |  ฟิลิปปินส์ | - | ชนะ 5-0 | อุ่นเครื่อง |
| 4. | 8 ตุลาคม พ.ศ. 2550 | กรุงเทพ ไทย |  มาเก๊า | 4-1 | ชนะ 6-1 | ฟุตบอลโลก 2010 รอบคัดเลือก |
| 5. | 6 กุมภาพันธ์ พ.ศ. 2551 | ไซตามะ ญี่ปุ่น |  ญี่ปุ่น | 1-1 | แพ้ 1-4 | ฟุตบอลโลก 2010 รอบคัดเลือก |
| 6. | 15 มีนาคม พ.ศ. 2551 | คุนหมิง จีน |  จีน | 1-1 | เสมอ 3-3 | อุ่นเครื่อง |
| 7. | 15 มีนาคม พ.ศ. 2551 | คุนหมิง จีน |  จีน | 3-2 | เสมอ 3-3 | อุ่นเครื่อง |
| 8. | 20 พฤษภาคม พ.ศ. 2551 | กรุงเทพ ไทย |  เนปาล | 5-0 | ชนะ 7-0 | อุ่นเครื่อง |
| 9. | 20 พฤษภาคม พ.ศ. 2551 | กรุงเทพ ไทย |  เนปาล | 7-0 | ชนะ 7-0 | อุ่นเครื่อง |
| 10. | 25 พฤษภาคม พ.ศ. 2551 | กรุงเทพ ไทย |  อิรัก | 1-0 | ชนะ 2-1 | อุ่นเครื่อง |
| 11. | 2 มิถุนายน พ.ศ. 2551 | กรุงเทพ ไทย |  บาห์เรน | 2-2 | แพ้ 2-3 | ฟุตบอลโลก 2010 รอบคัดเลือก |
| 12. | 20 ธันวาคม พ.ศ. 2551 | กรุงเทพ ไทย |  อินโดนีเซีย | 1-1 | ชนะ 2-1 | เอเอฟเอฟ ซูซูกิ คัพ 2008 |
| 13. | 18 กรกฎาคม พ.ศ. 2552 | กรุงเทพ ไทย |  ปากีสถาน | 4-0 | ชนะ 4-0 | อุ่นเครื่อง |
| 14. | 8 พฤศจิกายน พ.ศ. 2552 | กรุงเทพ ไทย |  ซีเรีย | 1-1 | เสมอ 1-1 | อุ่นเครื่อง |
| 15. | 8 กันยายน พ.ศ. 2553 | นิวเดลี อินเดีย |  อินเดีย | 1-0 | ชนะ 2-1 | อุ่นเครื่อง |
| 16. | 15 มกราคม พ.ศ. 2555 | กรุงเทพ ไทย |  เกาหลีใต้ | 1-1 | แพ้ 1-3 | คิงส์คัพ 2012 ครั้งที่ 41 |
| 17. | 26 มกราคม พ.ศ. 2556 | เชียงใหม่ ไทย |  เกาหลีเหนือ | 1-0 | เสมอ 2-2 | คิงส์คัพ 2013 ครั้งที่ 42 |
ผลงานด้านวงการบันเทิง

ภาพยนตร์ เรื่อง Love Suck (พ.ศ. 2558) ร่วมกับ เทย่า โรเจอร์
เครื่องราชอิสริยาภรณ์

พ.ศ. 2548 -  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นเบญจมดิเรกคุณาภรณ์
แหล่งข้อมูลอื่น

ธีรเทพ วิโนทัย ที่เอกซ์ (ทวิตเตอร์)
ธีรเทพ วิโนทัย ที่อินสตาแกรม
ข้อมูลของ ธีรเทพ วิโนทัย ที่ ซ็อกเกอร์เวย์
Sports Profile : ประวัติ "ลีซอ" ธีรเทพ วิโนทัย ตำนานกองหน้าทีมชาติไทย
ผลงานลีซอ เก็บถาวร 2018-03-17 ที่ เวย์แบ็กแมชชีน เว็บไทยฟุตบอล
พระพุทธนวราชบพิตร

[[ไฟล์:พระนวราชบพิตร.png|thumb|200px|หม่อมราชวงศ์สุขุมพันธุ์ บริพัตร ผู้ว่าราชกรุงเทพมหานคร อัญเชิญพระพุทธนวราชบพิตร มาประดิษฐาน ณ ลานคนเมือง เพื่อให้ประชาชนสักการะบูชาเพื่อความเป็นสิริมงคล เนื่องในเทศกาลปีใหม่ 2556 ]
พระพุทธนวราชบพิตร เป็นพระพุทธรูปที่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร มีพระราชดำริสร้างพระราชทานเป็นพระประจำจังหวัด เมื่อ พ.ศ. 2508  ทรงพระกรุณาโปรดเกล้าฯ ให้ศาสตราจารย์ นายไพฑูรย์ เมืองสมบูรณ์ เก็บถาวร 2011-03-02 ที่ เวย์แบ็กแมชชีน นายช่างกองหัตถศิลป์ กรมศิลปากร ปั้นหุ่นพระพุทธนวราชบพิตร ณ พระตำหนักจิตรลดารโหฐาน และทรงพระพุทธลักษณะด้วยพระองค์เองจนพอพระราชหฤทัยแล้ว จึงได้โปรดเกล้าให้เททองหล่อพระพุทธรูป เมื่อวันที่ 28 เมษายน พ.ศ. 2509
พระพุทธนวราชบพิตร เป็นพระพุทธรูปปางมารวิชัย มีขนาดหน้าตักกว้าง 23 เซนติเมตร สูง 40 เซนติเมตร ที่บัวฐานด้านหน้าบรรจุพระพิมพ์ พระสมเด็จจิตรลดา ไว้อีกองค์หนึ่ง
พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร (รัชกาลที่ 9) ทรงพระกรุณาโปรดเกล้าฯ พระราชทานพระพุทธนวราชบพิตรให้เป็นพระพุทธรูปประจำจังหวัด[ลิงก์เสีย] ประดิษฐานไว้ ณ ศาลากลางจังหวัดของทุกจังหวัด และเป็นพระพุทธรูปประจำหน่วยทหาร ประดิษฐานไว้ ณ กองบัญชาการหน่วยทหาร
จังหวัดแรกที่ได้รับพระมหากรุณาพระราชทานพระพุทธนวราชบพิตร ก็คือจังหวัดหนองคาย ซึ่งได้รับพระราชทานเมื่อวันที่ 23 มีนาคม พ.ศ. 2510 ในโอกาสนั้นพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร (รัชกาลที่ 9) ได้มีพระราชดำรัสแก่ชาวจังหวัดหนองคาย มีความสำคัญที่ขออัญเชิญมาเฉพาะบางตอน ดังนี้
...ข้าพเจ้ามาเยี่ยมท่านคราวนี้ ได้นำพระพุทธนวราชบพิตรมามอบให้ด้วย พระพุทธรูปองค์นี้ข้าพเจ้าสร้างขึ้นเพื่อมอบไว้เป็นพระพุทธรูปประจำจังหวัด ที่ฐานบัวหงายข้าพเจ้าได้บรรจุพระพิมพ์องค์หนึ่ง ซึ่งทำขึ้นด้วยผงศักดิ์สิทธิ์ อันได้มาจากจังหวัดต่างๆ ทั่วราชอาณาจักร...
...พระพุทธนวราชบพิตรองค์นี้ นอกจากจะถือว่าเป็นนิมิตหมายแห่งคุณพระรัตนตรัย อันเป็นที่เคารพสูงสุดแล้ว ข้าพเจ้ายังถือเสมือนเป็นเครื่องหมายแห่งความเป็นอันหนึ่งอันเดียวกัน ของประเทศไทย และความสามัคคีกลมเกลียวกันของประชาชนชาวไทยอีกด้วย ข้าพเจ้าจึงได้บรรจุพระพิมพ์ที่ทำขึ้นด้วยผงศักดิ์สิทธิ์ทั่วราชอาณาจักรดังกล่าว และนำมามอบให้แก่ท่านด้วยตนเอง...
ขออานุภาพแห่งพระพุทธนวราชบพิตร จงปกปักรักษาท่านให้พ้นจากทุกข์ภัยทุกๆประการ บันดาลให้เกิดความสุขสวัสดี มีความก้าวหน้ารุ่งเรืองในการประกอบอาชีพ และมีความสมัครสมานกัน ในอันที่จะร่วมกันสร้างเสริมความมั่นคง และความเจริญก้าวหน้าให้แก่บ้านเมืองของเราสืบไป
พระพุทธนวราชบพิตรเป็นพระประจำจังหวัด

พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร (รัชกาลที่ 9) พระราชทานพระพุทธนวราชบพิตรเป็นพระประจำจังหวัดทั่วราชอาณาจักรไทย ดังนี้
ข้าพเจ้ามาเยี่ยมท่านคราวนี้ได้นำ พระพุทธนวราชบพิตรมามอบให้ท่านด้วย พระพุทธนวราชบพิตรองค์นี้ ข้าพเจ้าสร้างขึ้นเพื่อมอบให้เป็นพระพุทธรูปประจำจังหวัด ที่บัวฐาน ข้าพเจ้าบรรจุพระพิมพ์ (พระสมเด็จจิตรลดา) ไว้องค์หนึ่ง เป็นพระ (พระสมเด็จจิตรลดา) ที่ทำขึ้นด้วยผงศักดิ์สิทธิ์ ซึ่งข้าพเจ้าได้มาจากทุกจังหวัดทั่วราชอาณาจักรมีผงจากองค์พระธาตุศรีสองรัก จังหวัดเลยนี้รวมอยู่ด้วย ข้าพเจ้าถือว่าพระพุทธนวราชบพิตร เป็นที่ตั้งแห่งคุณพระรัตนตรัยอันเป็นที่เคารพสูงสุดและเป็นที่หมายของความเป็นอันหนึ่งอันเดียวกันของประเทศไทย และคนไทยทั้งชาติจึงได้บรรจุพระพิมพ์ (พระสมเด็จจิตรลดา) ที่ทำด้วยผงศักดิ์สิทธิ์ดังกล่าว ให้เป็นพระพุทธรูปสำคัญ และนำมามอบให้ท่านด้วยตนเอง ท่านทั้งหลายจงรับพระพุทธนวราชบพิตรนี้ไว้ เพื่อเป็นสิริมงคลสำหรับจังหวัดและสำหรับตัว เป็นที่ยึดเหนี่ยวของจิตใจ ในการที่จะสมานสามัคคี ร่วมแรงร่วมใจกันประกอบความดี และขอให้ระลึกไว้เสมอเป็นนิตย์ด้วยว่า ในการกระทำการงานทั้งปวงนั้น ทุกคนต้องมีความตั้งใจจริงและขยันหมั่นเพียร ประกอบด้วยความอะลุ้มอล่วย ถ้อยทีถ้อยอาศัยกัน เมตตามุ่งดีมุ่งเจริญต่อกัน ยึดมั่นในความซื่อสัตย์สุจริต และความสามัคคี ถือเอาประโยชน์ร่วมกัน เป็นจุดประสงค์สำคัญ งานของท่านจึงจะสำเร็จผลได้โดยสมบูรณ์และจะช่วยให้ท่าน สามารถรวมกำลังกัน รักษาความเป็นปึกแผ่นมั่นคง ของจังหวัดของท่าน พร้อมกับพัฒนาให้เจริญรุดหน้าต่อไปในทุก ๆ ทางได้ ขออานุภาพแห่งพระรัตนตรัย พระธาตุศรีสองรัก และพระพุทธนวราชบพิตร จงปกปักรักษาท่านทั้งปวง ให้แผ้วพ้นจากทุกข์และภัยทุก ๆ ประการ บันดาลให้เกิดความสุขความสวัสดี และความสามัคคีอันมั่นคง ให้ทุกคนสามารถประกอบกรณียกิจน้อยใหญ่ในหน้าที่ สำเร็จลุล่วงได้ดังประสงค์ บังเกิดความเจริญรุ่งเรือง แก่จังหวัดเลย และแก่ประเทศชาติยิ่งสืบไป
พระราชทานพระบรมราโชวาทให้คนไทยสำนึกอยู่ในความสามัคคี

พ.ศ. 2508 - 2513 ที่ฐานของพระพุทธนวราชบพิตรมีข้อความจารึกเป็นภาษาบาลีว่า ทยฺยชาติยา สามคฺคิยํ สติสญชานเนน โภชิสิยํ รกฺขนฺติ แปลว่า คนชาติไทยจะรักษาความเป็นไทยอยู่ได้ด้วยมีสติ สำนึกอยู่ในความสามัคคี สอดคล้องกับพระบรมราโชวาทที่พระราชทานไว้ในปัจจุบัน ดังนี้
24 ธ.ค. 2550 พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เสด็จลง ณ ศาลาดุสิดาลัย สวนจิตรลดา พระราชวังดุสิต พระราชทานกระบี่แก่ผู้สำเร็จการศึกษาจากโรงเรียนนายร้อยพระจุลจอมเกล้า โรงเรียนนายเรือ และโรงเรียนนายเรืออากาศในโอกาสนี้พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร รัชกาลที่ 9 พระราชทานพระบรมราโชวาทแก่ผู้สำเร็จการศึกษาจากโรงเรียนนายร้อยพระจุลจอมเกล้า โรงเรียนนายเรือ และโรงเรียนนายเรืออากาศ ความว่า
ข้าพเจ้ามีความยินดีที่ได้มอบกระบี่แก่ผู้สำเร็จการศึกษาจากโรงเรียนนายร้อยพระจุลจอมเกล้า โรงเรียนนายเรือ และโรงเรียนนายเรืออากาศอีกรุ่นหนึ่งขอแสดงความชื่นชมด้วยกับทุกๆคนที่ได้รับความสำเร็จ และได้รับเกียรติเป็นนายทหารของกองทัพไทยท่านทั้งหลายได้ผ่านการศึกษาจากสถาบันทางทหารของไทย และกำลังจะออกไปปฏิบัติการในตำแหน่งที่สำคัญ คือการสร้างเสริมและรักษาความมั่นคงปลอดภัยของประเทศ ในโอกาสนี้จึงขอให้ทุกคนทำความเข้าใจให้กระจ่างว่า การจรรโลงรักษาประเทศนั้น เป็นงานส่วนรวม ไม่อยู่ในวิสัยที่บุคคลจะกระทำให้สำเร็จได้โดยลำพังตนเอง บุคคลจะทำการนี้ได้ก็โดยปลูกฝังและเสริมสร้างความร่วมมือในชาติให้เกิดทวีขึ้น ทุกคนทุกฝ่าย ทั้งทหารและพลเรือน จึงต้องรักษาความสามัคคีในชาติ รักษาความร่วมมือร่วมใจของคนในชาติไว้ทุกเมื่อ อย่ายอมให้ผู้ใดสิ่งใดมาแบ่งพวกแบ่งฝ่ายคนชาติไทยเป็นอันขาด ชาติของเราจึงจะตั้งมั่นอยู่โดยอิสรเสรีมีความผาสุกสงบและเจริญมั่นคงได้ตลอดไปขออวยพรให้นายทหารใหม่ทุกนาย และทุกท่านที่มาร่วมประชุมในพิธีนี้ มีความสุขความเจริญทุกเมื่อทั่วกัน
สำนักพระราชวังได้ประกาศระเบียบปฏิบัติเกี่ยวกับพระพุทธนวราชบพิตร

ระเบียบปฏิบัติเกี่ยวกับพระพุทธนวราชบพิตร ซึ่งมีพระพิมพ์ (พระสมเด็จจิตรลดา)  อยู่ที่บัวฐานพระ
เมื่อจังหวัดใดได้รับพระราชทานไปแล้ว ให้ประดิษฐานพระพุทธรูปนั้นไว้ ณ ที่อันควรในศาลากลางจังหวัด
เมื่อทางจังหวัดมีงานพิธีใด ๆ ซึ่งต้องตั้งที่บูชาพระรัตนตรัย ก็ให้อัญเชิญพระพุทธนวราชบพิตรมาประดิษฐานเป็นพระบูชาในพิธีนั้น ๆ ทั้งนี้ยกเว้นพิธีที่กระทำในโบสถ์ วิหาร หรือปูชนียสถานใด ๆ ซึ่งมีพระประธานหรือมีปูชนียวัตถุอื่นใดเป็นประธานอยู่แล้ว และยกเว้นพิธีซึ่งต้องใช้พระพุทธรูปอื่นเป็นประธานโดยเฉพาะ เช่น พระพุทธคันธารราษฎร์
เมื่อเสด็จพระราชดำเนินไปยังจังหวัดเพื่อทรงเป็นประธานพระราชพิธีหรือพิธีทางจังหวัดก็ดี ก็ให้ทางจังหวัดอัญเชิญพระพุทธนวราชบพิตรมาประดิษฐานเป็นพระประธานในพระราชพิธีและพิธีนั้น ๆ ทุกครั้ง หากพระราชพิธีหรือพิธีนั้น ๆ กระทำในพระอาราม หรือในปูชนียสถาน ซึ่งมีพระประธานหรือปูชนียวัตถุอื่นใดเป็นประธานอยู่แล้ว ก็ให้อัญเชิญพระพุทธนวราชบพิตรไปประดิษฐาน ณ ที่บูชาเป็นต่างหากอีกที่หนึ่ง เพื่อทรงนมัสการ
เมื่อเสด็จพระราชดำเนินไปทรงประกอบพระราชกรณียกิจ ณ จังหวัด ให้ทางจังหวัดอัญเชิญพระพุทธนวราชบพิตรไปประดิษฐานไว้ ณ ที่บูชา เพื่อทรงนมัสการในพลับพลาหรือที่ประทับซึ่งได้จัดไว้ ในกรณีนี้ หากท้องที่ที่เสด็จพระราชดำเนินนั้นห่างไกลจากศาลากลางจังหวัด และเป็นที่ทุรกันดารไม่สะดวกแก่การคมนาคม หรือการเสด็จพระราชดำเนินนั้นเป็นการรีบด่วน หรือเพียงเป็นการเสด็จพระราชดำเนินผ่าน ทางจังหวัดจะพิจารณาให้งดเสียก็ได้ ตามแต่จะเห็นควร
เมื่อเสด็จพระราชดำเนินไปประทับแรม ณ จังหวัด ให้ทางจังหวัดอัญเชิญพระพุทธนวราชบพิตรมาประดิษฐานไว้ ณ ที่บูชา ในพลับพลาหรือในที่ประทับตลอดเวลาที่ประทับแรมอยู่ และให้อัญเชิญกลับไปยังศาลากลางจังหวัดเมื่อเสด็จพระราชดำเนินกลับแล้ว ในการนี้ ให้กองมหาดเล็กปฏิบัติเช่นเดียวกับระเบียบแบบแผนที่มีอยู่แล้วเกี่ยวกับพระชัยนวโลหะประจำรัชกาล
หากทางจังหวัดเห็นสมควรจะอัญเชิญพระพุทธนวราชบพิตรออกให้ประชาชนได้นมัสการบูชาในงานเทศกาลใด ๆ ก็ให้กระทำได้ตามแต่จะเห็นควร อนึ่ง การปิดทองที่องค์พระพุทธรูปนั้น อาจทำให้พระพุทธรูปเสียความงามไปบ้าง ถ้าหากทางจังหวัดจะประดิษฐานพระพุทธนวราชบพิตรบนฐานซึ่งทำด้วยวัตถุอันอาจปิดทองได้อีกชั้นหนึ่งให้ประชาชนได้ปิดทองได้ ก็จะเป็นการเหมาะสมยิ่งขึ้น
ดูเพิ่ม

พระสมเด็จจิตรลดา
แหล่งข้อมูลอื่น

ว่าที่ ร้อยตรี นันทเดช โชคถาวร หนังสือพระสมเด็จจิตรลดา พิมพ์ครั้งที่ 6
เก็บถาวร 2007-12-13 ที่ เวย์แบ็กแมชชีน
จดหมายข่าวสำนักราชเลขาธิการ[ลิงก์เสีย]
เอกสารการสร้างพระกริ่งพระพุทธนวราชบพิตร พระชัยวัฒน์พระพุทธนวราชบพิตร พระกริ่งไพรีพินาศ เฉลิมพระเกียรติ พระบาทสมเด็จพระเจ้าอยู่หัวภูมิพลอดุลยเดช เนื่องในพิธี กาญจนาภิเษก และการจัดงานฉลองสิริราชสมบัติครบ 50 ปี ของมูลนิธิปริยัติศึกษา ญสส. ในสังฆราชูปถัมภ์ สมเด็จพระญาณสังวรสมเด็จพระสังฆราช สกลมหาสังฆปรินายก
มหาวิทยาลัยหัวเฉียวเฉลิมพระเกียรติ

| --- | --- |
Huachiew Chalermprakiet University

ชื่อย่อ: ม.ฉ.ก. / HCU
คติพจน์: เรียนรู้เพื่อรับใช้สังคม
ประเภท: สถาบันอุดมศึกษาเอกชนไม่แสวงหากำไร
สถาปนา: 17 ธันวาคม พ.ศ. 2524 (42 ปี)
นายกสภาฯ: ศาสตราจารย์กิตติคุณ ดร.เกษม สุวรรณกุล
อธิการบดี: รองศาสตราจารย์ ดร.อุไรพรรณ เจนวาณิชยานนท์
ผู้ศึกษา: 6,458 คน (2566)
ที่ตั้ง: ศูนย์บางพลี ถนนเทพรัตน ตำบลบางโฉลง อำเภอบางพลี จังหวัดสมุทรปราการ 10540  วิทยาเขตยศเส 120 ถนนอนันตนาค แขวงป้อมปราบศัตรูพ่าย เขตป้อมปราบศัตรูพ่าย กรุงเทพมหานคร 10100
เพลง: แสงทอง
ต้นไม้: ต้นโพธิ์
สี: █ สีเหลืองทอง
มาสคอต: ประตูเสด็จ / ประติมากรรมพระบรมโพธิสมภาร
เว็บไซต์: www.hcu.ac.th
มหาวิทยาลัยหัวเฉียวเฉลิมพระเกียรติ ก่อตั้งเมื่อ พ.ศ. 2524 โดยมูลนิธิป่อเต็กตึ๊ง ซึ่งเป็นองค์กรการกุศลจีนที่ใหญ่ที่สุดในประเทศไทย โดยชื่อของมหาวิทยาลัย "หัวเฉียว" (จีน: 華僑) หมายถึงชาวจีนโพ้นทะเล และเป็นชื่อที่มูลนิธิใช้เป็นชื่อของโรงพยาบาลและวิทยาลัยของมูลนิธิอยู่แล้ว
มหาวิทยาลัยหัวเฉียวเฉลิมพระเกียรติ มีวิทยาเขต 1 แห่ง คือ วิทยาเขตยศเส ตั้งอยู่บริเวณถนนอนันตนาค แขวงป้อมปราบศัตรูพ่าย เขตป้อมปราบศัตรูพ่าย กรุงเทพมหานคร จัดตั้งขึ้นเมื่อปี พ.ศ. 2535
ประวัติ

มหาวิทยาลัยหัวเฉียวเฉลิมพระเกียรติก่อกำเนิดมาจาก วิทยาลัยหัวเฉียว ซึ่งมีรากฐานเติมโตมาจากโรงเรียนผดุงครรภ์อนามัย ก่อตั้งโดยมูลนิธิป่อเต็กตึ๊ง ที่ก่อเกิดขึ้นจากพลังศรัทธาในคุณธรรมแห่งไต้ฮงภิกขุ ผู้ก่อตั้งมูลนิธิ โดยมีภารกิจในการบำเพ็ญทาน การสร้างสถานพยาบาลและบรรเทาสาธารณภัยเพื่อมวลชน รวมถึงการทำงานด้านการศึกษา โดยเปิดสอนหลักสูตรพยาบาลในระดับปริญญาตรีเป็นหลักสูตรแรก
ต่อมาในปี พ.ศ. 2533 ในวาระที่มูลนิธิป่อเต็กตึ๊งมีวาระครบรอบ 80 ปี จึงได้ระดมทุนจากชาวไทยเชื่อสายจีนเพื่อใช้ในการก่อสร้าง เมื่อได้รับการอนุมัติจากทบวงมหาวิทยาลัยให้ยกสถานะเป็นมหาวิทยาลัย จึงเริ่มดำเนินการก่อสร้างแล้วเสร็จในปี พ.ศ. 2535 โดยได้รับพระมหากรุณาธิคุณจาก พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ พระราชทานนามว่า มหาวิทยาลัยหัวเฉียวเฉลิมพระเกียรติ ทั้งยังได้เสด็จพระราชดำเนินมาเป็นองค์ประธานในพิธีเปิดมหาวิทยาลัย เมื่อวันที่ 24 มีนาคม พ.ศ. 2537 และถือเป็นมหาวิทยาลัยเอกชนแห่งเดียวในประเทศไทยที่ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เสด็จพระราชดำเนินมาทรงเป็นประธานในพิธีเปิดมหาวิทยาลัยให้ เนื่องจากพระองค์ทรงเป็นประธานในพิธีเปิดมหาวิทยาลัยให้กับของรัฐบาลเท่านั้น ซึ่งไม่เคยเป็นประธานเปิดมหาวิทยาลัยเอกชนแห่งใดเลย จึงเป็นผลนำมาซึ่งความปลาบปลื้มและนับเป็นสิริมงคลอันใหญ่หลวงแก่ชาวมหาวิทยาลัย และชาวจีนโพ้นทะเลในไทยที่ได้ร่วมมือกันก่อตั้งสถาบันการศึกษานี้
ตั้งแต่นั้นมา มหาวิทยาลัยหัวเฉียวเฉลิมพระเกียรติได้ทำหน้าที่ในฐานะสถาบันอุดมศึกษา ในการผลิตบัณฑิตออกไปรับใช้สังคมและประเทศชาติ โดยยึดกระแสพระราชดำรัสของ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ที่ทรงดำรัสไว้ครั้งเสด็จพระราชดำเนินทรงเปิดมหาวิทยาลัยว่า "ขอให้ทำมหาวิทยาลัยแห่งนี้ให้ดี" เป็นกระแสพระราชดำรัสที่ยังความปลาบปลื้มแก่คณะผู้ก่อตั้ง คณะผู้บริหาร คณาจารย์ และบุคลากรของมหาวิทยาลัย เป็นล้นพ้น และก่อให้เกิดความมุ่งมั่นที่จะพัฒนามหาวิทยาลัยแห่งนี้ให้บรรลุผลสำเร็จตามปณิธานที่ตั้งไว้ นั่นคือ "การกระจายโอกาส และสร้างความเสมอภาคในระดับอุดมศึกษา ส่งเสริมวัฒนธรรมอันดีงามตามพื้นฐานพระพุทธศาสนา และบูชาคุณธรรมบรรพชน เพื่อสร้างบัณฑิตที่รู้รอบ รู้ลึก และมีความชำนาญงาน โดยเน้นความเป็นเลิศทางวิชาการ เพื่อสร้างบัณฑิตผู้รู้จริง ปฏิบัติงานได้จริง ควบคู่กับการมีคุณธรรม พร้อมที่จะถ่ายทอดวิชา และอุทิศตนเพื่อรับใช้สังคมอย่างเต็มภาคภูมิ" เพื่อให้บรรลุเป้าหมายตามวิสัยทัศน์ที่วางไว้ นั่นคือ "มุ่งหวังให้เป็นมหาวิทยาลัยปวงชนที่มีมาตรฐานสากล ทันสมัย มีความพร้อมสำหรับการแข่งขัน และพึ่งตนเองได้"
สัญลักษณ์

ตัวอักษรกลางรูปวงกลม นำมาจากสัญลักษณ์ของมูลนิธิป่อเต็กตึ๊ง คือ 善 อ่านว่า ซ่าน (shàn) ในภาษาจีนกลางหรือ เสียง ในภาษาแต้จิ๋ว หมายถึง "คุณงามความดี บริสุทธิคุณ การกระทำความดี"
ส่วนวงกลมชั้นนอก มีอักษรไทย/จีน/อังกฤษ บอกชื่อ มหาวิทยาลัยหัวเฉียวเฉลิมพระเกียรติ ภาษาจีนเขียนว่า 華僑崇聖大學 อ่านว่า หัวเฉียวฉงเซิ่งต้าเสฺว (huáqiáo chóngshèng dàxué) ในภาษาจีนกลาง หรือ ฮั่วเคี้ยวฉ่งเสี่ยไต่ฮัก ในภาษาแต้จิ๋ว โดยคำว่า 華僑 หมายถึงชาวจีนโพ้นทะเล 崇聖 หมายถึงเฉลิมพระเกียรติ และ 大學 หมายถึงมหาวิทยาลัย โดยรวมจึงหมายถึง มหาวิทยาลัยที่ลูกหลานชาวจีนโพ้นทะเลสร้างขึ้นเพื่อเฉลิมพระเกียรติ
หลักสูตร

“มหาวิทยาลัยหัวเฉียวเฉลิมพระเกียรติ” เปิดสอนระดับปริญญาตรี ภาคปกติ ปริญญาต่อเนื่อง 2 ปี ทั้งภาคปกติและภาคสมทบ (เรียนเฉพาะวันเสาร์-อาทิตย์) หลักสูตรนานาชาติ (International Program) เพื่อเพิ่มทักษะภาษาต่างประเทศ เพื่อใช้ในการประกอบอาชีพ และเพื่อเตรียมพร้อมเข้าศึกษาต่อต่างประเทศในระดับสูง พร้อมกับเปิดโอกาสให้นักศึกษาต่างชาติได้เข้ามาศึกษาในสาขาวิชาต่าง ๆ ควบคู่ไปกับวัฒนธรรมไทย และระดับบัณฑิตศึกษา เพื่อผลิตนักบริหารมืออาชีพสู่ภาคธุรกิจ อุตสาหกรรม และผู้นำทางสังคมในภาครัฐและเอกชน ภายใต้การจัดการเรียนการสอนของคณะต่าง ๆ รวม 14 คณะวิชา  ได้แก่
คณะพยาบาลศาสตร์ (เป็นมหาวิทยาลัยเอกชนแห่งแรกที่เปิดสอนหลักสูตรพยาบาล ในระดับปริญญาตรี)
คณะสังคมสงเคราะห์และสวัสดิการสังคม (เป็นมหาวิทยาลัยเอกชนแห่งแรกและแห่งที่สองของประเทศไทยที่เปิดสอนหลักสูตรสังคมสงเคราะห์)
คณะศิลปศาสตร์
คณะบริหารธุรกิจ
คณะวิทยาศาสตร์และเทคโนโลยี
คณะสาธารณสุขศาสตร์และสิ่งแวดล้อม(เป็นมหาวิทยาลัยเอกชนแห่งแรกที่เปิดสอนหลักสูตรสาธารณสุขศาสตร์)
คณะนิเทศศาสตร์
คณะเภสัชศาสตร์
คณะเทคนิคการแพทย์
คณะกายภาพบำบัด
คณะการแพทย์แผนจีน (เป็นมหาวิทยาลัยเอกชนแห่งแรกที่เปิดสอนหลักสูตรแพทย์แผนจีน)
คณะนิติศาสตร์
วิทยาลัยจีนศึกษา
โครงการจัดตั้งคณะแพทยศาสตร์
โครงการจัดตั้งคณะสัตวแพทยศาสตร์
โครงการจัดตั้งคณะทันตแพทยศาสตร์
บัณฑิตวิทยาลัย
รวม 33 สาขาวิชา ครอบคลุมทั้งด้านวิทยาศาสตร์สุขภาพ วิทยาศาสตร์และเทคโนโลยี สังคมศาสตร์ มนุษยศาสตร์
ด้านวิทยาศาสตร์สุขภาพ เปิดสอนสาขาดังนี้
สาขาพยาบาลศาสตร์
สาขาการแพทย์แผนจีน
สาขาเภสัชศาสตร์
สาขาเทคนิคการแพทย์
สาขากายภาพบำบัด
สาขาวิชาอาชีวอนามัยและความปลอดภัย
สาขาอนามัยสิ่งแวดล้อม
สาขาการจัดการโรงพยาบาล
ด้านวิทยาศาสตร์และเทคโนโลยี
วิทยาการคอมพิวเตอร์
วิทยาศาสตร์การแพทย์
ด้านมนุษยศาสตร์
ภาษาจีน
ภาษาอังกฤษ
ภาษาและวัฒนธรรมไทย
ภาษาไทยเพื่อการสื่อสารสำหรับชาวต่างประเทศ
หลักสูตรเอกคู่ (Double-Major) ภาษาอังกฤษ-จีน และภาษาอังกฤษ-ภาษาไทย
ด้านสังคมศาสตร์
สังคมสงเคราะห์ศาสตร์
บริหารธุรกิจ (บัญชี การจัดการ การตลาด การเงิน ธุรกิจระหว่างประเทศ คอมพิวเตอร์ธุรกิจ เศรษฐศาสตร์ธุรกิจ การจัดการอุตสาหกรรม)
นิติศาสตร์
นิเทศศาสตร์ (วิทยุและโทรทัศน์  การออกแบบนิเทศศิลป์ ประชาสัมพันธ์ โฆษณาและการสื่อสารการตลาด ศิลปะการแสดง สื่อมัลติมีเดียและสื่อใหม่)
การท่องเที่ยวและอุตสาหกรรมบริการเพื่อการท่องเที่ยว
สาขาการโรงแรม
สำหรับปริญญาโท การจัดการหลักสูตรเน้นที่คุณภาพมากกว่าปริมาณ โดยเลือกหลักสูตรที่เป็นจุดแข็งของมหาวิทยาลัย ทั้งด้านประสบการณ์และความพร้อม ได้แก่
พยาบาลศาสตรมหาบัณฑิต สาขาวิชาการพยาบาลเวชปฏิบัติชุมชน
วิทยาศาสตรมหาบัณฑิต สาขาการจัดการระบบสุขภาพ
สังคมสงเคราะห์ศาสตรมหาบัณฑิต สาขาบูรณาการนโยบายสวัสดิการสังคม
บริหารธุรกิจมหาบัณฑิต (MBA.)
การจัดการมหาบัณฑิต สาขาการจัดการอุตสาหกรรม
เภสัชศาสตรมหาบัณฑิต
วิทยาศาสตรมหาบัณฑิต สาขาวิชาเครื่องสำอาง
ศิลปศาสตรมหาบัณฑิต สาขาวิชาวรรณคดีสมัยใหม่และร่วมสมัย (สอนเป็นภาษาจีน) ร่วมกับมหาวิทยาลัยหัวเฉียว (จีน)
คณะ

| --- | --- |
 บัณฑิตวิทยาลัย  คณะนิติศาสตร์  คณะบริหารธุรกิจ  คณะศิลปศาสตร์  คณะเทคนิคการแพทย์  คณะเภสัชศาสตร์  คณะการแพทย์แผนจีน:  คณะกายภาพบำบัด  คณะพยาบาลศาสตร์  คณะสาธารณสุขศาสตร์และสิ่งแวดล้อม  คณะสังคมสงเคราะห์ศาสตร์และสวัสดิการสังคม  คณะวิทยาศาสตร์และเทคโนโลยี  คณะนิเทศศาสตร์  วิทยาลัยจีนศึกษา เก็บถาวร 2022-06-14 ที่ เวย์แบ็กแมชชีน
สถาบัน/ศูนย์และหน่วยงานในมหาวิทยาลัย

สำนักทะเบียนและประมวลผล
สำนักพัฒนาวิชาการ
ศูนย์บรรณสารสนเทศ
ศูนย์ดิจิทัลเพื่อการศึกษา
สถาบันไทย-จีนศึกษา
ศูนย์วัฒนธรรม
สำนักพัฒนานักศึกษา
ชมรมต่าง ๆ ในมหาวิทยาลัย

| --- | --- |
 ชมรมวิทยุสมัครเล่น  ชมรมเทควันโด  ชมรมเปตอง  ชมรมแบดมินตัน  ชมรมฟุตบอล  ชมรมมุสลิมศึกษา  ชมรมพุทธศาสน์  ชมรมคนใต้  ชมรม R&DTC  ชมรม HCU Unlimited Cover Dance:  ชมรมกีฬายิงปืนและBB GUN  ชมรมบาสเกตบอล  ชมรมดนตรีสากล  ชมรม HCU Band  ชมรมขับร้องประสานเสียง  ชมรมผู้นำเชียร์ประจำมหาวิทยาลัย  ชมรมเชียร์  ชมรม Bounce HCU
แหล่งข้อมูลอื่น

เว็บไซต์ทางการ
แผนที่และภาพถ่ายทางอากาศของ มหาวิทยาลัยหัวเฉียวเฉลิมพระเกียรติ
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
13°36′46″N 100°45′29″E﻿ / ﻿13.612757°N 100.758124°E﻿ / 13.612757; 100.758124
| ด ค กหน่วยงานในมหาวิทยาลัยหัวเฉียวเฉลิมพระเกียรติ |
| --- | --- | --- |
| คณะ | นิติศาสตร์ · บริหารธุรกิจ · ศิลปศาสตร์ · เทคนิคการแพทย์ · เภสัชศาสตร์ · การแพทย์แผนจีน · กายภาพบำบัด · พยาบาลศาสตร์ · สาธารณสุขศาสตร์และสิ่งแวดล้อม · วิทยาศาสตร์และเทคโนโลยี |  |
หมวดหมู่ • โครงการ • สถานีย่อย
เกตุ วงศ์กาไสย

| เกตุ วงศ์กาไสยบ> ช. |
| --- | --- |

นายกเทศมนตรีเมืองมหาสารคาม
ดำรงตำแหน่ง 21 กุมภาพันธ์ – 28 สิงหาคม 2499
ดำรงตำแหน่ง 26 กุมภาพันธ์ 2511 – 2 มกราคม 2513
 
ข้อมูลส่วนบุคคล
เกิด: 28 เมษายน พ.ศ. 2453
พรรคการเมือง: อิสระ

เกตุ วงศ์กาไสย เป็นอดีตสมาชิกสภาผู้แทนราษฎรจังหวัดมหาสารคาม 1 สมัย สังกัดพรรคอิสระ เป็นอดีตนายกเทศมนตรีเมืองมหาสารคาม 2 สมัย และเป็นอดีตหัวหน้าพรรคอิสระ
ประวัติ

นายเกตุ วงศ์กาไสย  เกิดเมื่อวันที่ 28 เมษายน พ.ศ. 2453 เคยรับราชการครูในสังกัดกรมอาชีวศึกษา จนได้รับตำแหน่งเป็นครูใหญ่โรงเรียนการช่างมหาสารคาม ระหว่างปี พ.ศ. 2487 ถึงปี พ.ศ. 2494 (ปัจจุบันคือ วิทยาลัยเทคนิคมหาสารคาม)
นายเกตุ วงศ์กาไสย ได้ลงสมัครรับเลือกตั้งเป็นายกเทศมนตรีเมืองมหาสารคาม ในปี พ.ศ. 2499 หลังจากนั้นจึงได้ลาออกไปจดทะเบียนจัดตั้งพรรคการเมือง เมื่อวันที่ 19 ธันวาคม พ.ศ. 2499 โดยมีเขาเป็นหัวหน้าพรรค และนายเรืองยศ ทองโรจน์ เป็นเลขาธิการพรรค และมีสำนักงานใหญ่ตั้งอยู่ที่อำเภอเมืองมหาสารคาม จังหวัดมหาสารคาม
ในการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500 ได้ ส.ส.จังหวัดมหาสารคาม 2 ที่นั่ง แต่เขาไม่ได้รับเลือก และนายเกตุ ได้รับเลือกตั้งครั้งแรกในการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500 เป็น ส.ส.คนเดียวของพรรค
ต่อมานายเกตุ ได้กลับมาทำงานการเมืองท้องถิ่นอีกครั้ง โดยการลงสมัครรับเลือกตั้งเป็นนายกเทศมนตรีเมืองมหาสารคาม โดยดำรงตำแหน่งระหว่างปี พ.ศ. 2511-2513 และร่วมจัดตั้งพรรคสังคมชาตินิยม ในปี พ.ศ. 2518
เครื่องราชอิสริยาภรณ์

พ.ศ. 2511 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 5 เบญจมาภรณ์ช้างเผือก (บ.ช.)
ไฮเออโรกลีฟอียิปต์ (บล็อกยูนิโคด)

| Egyptian Hieroglyphs |
| --- | --- |
ช่วง: U+13000..U+1342F (1,072 กล่อง)
Plane: SMP
อักษร: ไฮเออโรกลีฟอียิปต์
ใช้: 1,071 กล่อง
ไม่ใช้: 1 กล่องสำรอง
ประวัติรุ่นยูนิโคด

5.2: 1,071 (+1,071)
 
หมายเหตุ: 
Egyptian Hieroglyphs เป็นผังยูนิโคดของอักษรและสัญรูปไฮเออโรกลีฟอียิปต์ตาม Gardiner's sign list
อ่านเพิ่ม

Nederhof, Mark-Jan (2015). The 1071 hieroglyphs from Unicode 5.2: Identification of the signs from the Hieratische Paläographie.
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Unicode 13000-1342F Egyptian Hieroglyphs
วิกิพจนานุกรม
แฮชแท็ก

แฮชแท็ก จากภาษาอังกฤษ hashtag เป็นเมทาดาทาหรือข้อมูลที่อธิบายข้อมูลที่ใช้ในเครือข่ายสังคมออนไลน์ เช่น ทวิตเตอร์ และบริการไมโครบล็อกต่าง ๆ